Twee maal op een dag! – toortsie.com
Twee maal op een dag!
September 10, 2018 September 5, 2018 ~ Toortsie
Ek dink nogals nie ek was van die ‘stout’ kinders in die klas nie. Om die waarheid te sê, ek dink ek was van daardie irriterende ‘soetes’. My stoutheid het eers later gekom!
Maar een dag was ek op dieselfde dag twee keer uit dieselfde onderwyser se klas uitgejaag. Genade!
Ons was daardie dag twee keer op verskillende tye by hierdie onderwyser. Ek wil sommer bysê dat ons baie van hom gehou het, hy was nog ‘n jong onnie, en nou se dae kan ek hom op sy naam noem, die ouderdomsverskil is nie so groot nie.
Ek kan nie onthou wat die een keer gebeur het nie, maar voor ek my kom kry, jaag hy uit, met koffer en al! Wat ‘n vernedering!
Later die dag is ons weer by hom en ek sit weer mooi op my plek. Hy is nie in die klas nie en julle weet mos hoe gaan dit wanneer ‘n onderwyser nie in die klas is nie, dit lawaai! Natuurlik sit dit Toortsie ook en gesels, nes al die ander kinders, hoekom sal sy nou al een wees wat tjoepstil sit?
Maar Toortsie sit heel voor in die klas, want haar ogies is nie so goed nie, op die bank die naaste aan die deur. En sy gesels met die persoon in die volgende bank, so haar rug is na die deur se kant toe.
Agter in die klas gaan die rof.
Maar ek glo, iemand hou die deur dop, wat Toortsie natuurlik nie doen nie, sy sit met haar rug na die deur.
Die volgende oomblik is dit tjoepstil in die klas, en al woorde wat in die klas gehoor word, is Toortsie wat sê: ‘Dis privaat.’
En die onnie sê: ‘In daardie geval, gaan na die privaat.’
Twee keer! Op een dag! Die enigste twee keer in my lewe!
‹ PreviousNot any piano!
Next ›Toortsie word 8
29 thoughts on “Twee maal op een dag!”
September 10, 2018 om 8:12 vm
Haha, uitgevang! Ek het nou heerlik gelag vir jou storie, Toortsie!
September 10, 2018 om 8:18 vm
Ek vermoed die een wat ek vertel, het eerste gebeur en toe is die onnie dik vir my en dat ek dalk die tweede keer amper net my oë geknip het. Die ergste is dat ek eintlik gewoonlik nie saamgeraas het nie en my eerder sou sit en skaam vir die amokmakers! En ek vermoed dat die persoon agter my dalk ‘n persoonlike vraag gevra het en ek hom toe antwoord. Of so iets.
September 10, 2018 om 9:07 vm
September 10, 2018 om 9:33 vm
Lag jy? 😱
September 10, 2018 om 11:47 vm
Natuurlik. Toortsie wat uit die klas gejaag word! Dis beslis iets om oor te lag.
September 10, 2018 om 12:01 nm
September 10, 2018 om 11:33 vm
Ek is ook nooit uit die klas gejaag of eers raas gekry oor praat in die klas nie, behalwe in matriek. Ons het ‘n nuwe Afrikaanse onderwyser gekry en hy was ook laat vir die klas, so het almal maar geraas. Met die intrap slag het hy sommer die eerste paar leerders aan die ore tot by die deur gesleep en uitgejaag. Hy vra toe wie die klaskaptein is, en toe staan ek buite…
September 10, 2018 om 11:39 vm
Nou wonder ek: Hoekom was hy nie in die klas nie? 😁
September 10, 2018 om 1:21 nm
September 10, 2018 om 1:32 nm
Ek sou graag jou gesig wou sien Toorts, ek is seker daar was so trek van algehele verontwaardiging op?
September 10, 2018 om 1:33 nm
In daardie jare het jy nie ‘n onderwyser bevraagteken nie. Jy het onmiddellik gedoen wat hy sê. Ek hét gepraat, so ek wás skuldig. Jy het maar net so gou as moontlik die klas verlaat en klaar. 😁
September 10, 2018 om 1:37 nm
Ek onthou daai dae goed, maar al kon ek nie veel sê nie, kon almal duidelik op my gesig sien wanneer ek nie saamgestem het nie, of ongelukkig was oor iets
September 10, 2018 om 1:40 nm
Nee wat, ek was darem nie onskuldig nie. 😝
September 10, 2018 om 2:28 nm
Stoute kabouter!! Sies… skande!!
Wha ha haaaaaa… nou lag ek te lekker… dankie!
September 10, 2018 om 2:29 nm
Ag vergewe my tog! 😁 Ek sal dit eerder nou van my glo, as tóé! 😂
September 10, 2018 om 2:51 nm
Jy was sowaar stout!!! Man, nou kan ek ook ontspan; ek is wel af en toe uit die klas gejaag, maar twee keer op een dag! Dis erg, Toortsie!☺☺☺
September 10, 2018 om 2:52 nm
Ergergerg! Erger as erg! 😱
September 10, 2018 om 2:53 nm
September 10, 2018 om 10:04 nm
Lag. Ek was darem nie uit die klas uit gejaag nie, maar het myself dikwels verskoon.
September 11, 2018 om 1:00 nm
Die soete Toorts, gaan na die privaat!!! 😁😁😁😁
September 11, 2018 om 1:02 nm
En toe sit ek daar totaal privaat. Stokalleen. Shame.
Ek loop hom nog soms raak, ek gaan hom oorrompel as ek hom weer sien en aankla vir die sielkundige skade wat hy my aangedoen het. 😂
September 11, 2018 om 1:06 nm
Nou weet jy hoe ek gevoel het…. moes buitekant sit want hulle konnie vir my klas gee nie. Liewe, hoe het die soetste en stoutste meisie in die klas bymekaar uitgekom?????
September 11, 2018 om 1:24 nm
Genade! Ja, hoe?
September 11, 2018 om 1:40 nm
Dis eintlik lagwekkend 😁😁😁😁
September 11, 2018 om 1:47 nm
Die bewys: Daar is ‘n Groot Hand aan die woel.
September 11, 2018 om 2:02 nm
Ook gedink God het voorwaar ‘n humorsin!!!
September 11, 2018 om 2:03 nm
❤️ Maar ek is nie spyt nie!
September 11, 2018 om 2:11 nm
Ek ook nie Toorts; elke vriendskap bring sy eie unieke geur en maak die lewe meer interessant.
September 11, 2018 om 10:41 nm